“กรมควบคุมโรค” แจง สธ. กระจายวัคซีน 2 ล้านโดสทั่วประเทศ 7 มิ.ย.-รับมอบแอสตร้าฯไทยวันนี้
กรมควบคุมโรค แจง สธ.กระจายวัคซีนโควิดทั่วประเทศในวันที่ 7 มิ.ย. 64 ประมาณ 2 ล้านโดส และจะทยอยส่งเพิ่มอีก พร้อมรับมอบวัคซีนแอสตร้าฯที่ผลิตในประเทศไทยวันนี้
กรมควบคุมโรค แจง สธ.กระจายวัคซีนโควิดทั่วประเทศในวันที่ 7 มิ.ย. 64 ประมาณ 2 ล้านโดส และจะทยอยส่งเพิ่มอีก พร้อมรับมอบวัคซีนแอสตร้าฯที่ผลิตในประเทศไทยวันนี้
4 มิ.ย. 2564

ผู้สื่อข่าวรายงานว่า กรมควบคุมโรค ยืนยันทุกจังหวัดจะมีวัคซีนโควิด-19 ฉีดในวันที่ 7 มิถุนายน 2564 พร้อมกันทุกพื้นที่อย่างแน่นอน โดยขณะนี้กระทรวงสาธารณสุขกำลังจัดส่งวัคซีนโควิด-19 ไปทั่วประเทศประมาณ 2 ล้านโดส และจะทยอยส่งเพิ่มอีกตลอดเดือนมิถุนายน
สำหรับในวันนี้ นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข และ นพ.โอภาส การย์กวินพงศ์ อธิบดีกรมควบคุมโรค จะทำการรับมอบวัคซีนโควิดแอสตร้าเซนเนก้า จากบริษัท แอสตร้าเซเนก้า (ประเทศไทย) จำกัด ที่ผลิตในประเทศไทยเป็นล็อตแรกจากบริษัท AstraZenecaและมอบกรมควบคุมโรคทยอยจัดส่งวัคซีนโควิด-19 นี้ต่อไปยังจังหวัดต่างๆ ทั่วประเทศ